open-index/open-wikipedia-markdown huggingface dataset:
নিউরোসিগমা শিবা

**প্যান্থার** (বৈজ্ঞানিক নাম: *Neurosigma siva (Westwood)*) এক প্রজাতির বড় আকারের প্রজাপতি। এরা নিমফ্যালিডি পরিবার এবং লিমেনিটিডিনি উপগোত্র অন্তর্ভুক্ত প্রজাতি। এই প্রজাতি ভারতের  (বন্যপ্রাণ সংরক্ষণ আইন) অনুসারে এই প্রজাতি তফ্‌সিল ২ এর তালিকার অন্তর্ভুক্ত।

## আকার
প্যান্থার এর প্রসারিত অবস্থায় ডানার আকার ৮০-১০০ মিলিমিটার দৈর্ঘের হয়।
## উপপ্রজাতি
ভারতে প্রাপ্ত প্যান্থার এর উপপ্রজাতি হল-

* *Neurosigma siva siva* (Westwood, [1850]) – Sylhet Panther
## বিস্তার
এই প্রজাতি ভারত এর সিকিম থেকে অরুণাচল প্রদেশ পর্যন্ত, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:পাকিস্তানের প্রাণিকুল
আগরতলা বিধানসভা কেন্দ্র

**আগরতলা** বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি অসংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (পাঁচ বার)।

## ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ৪৯,১১৫ জন, যার মধ্যে পুরুষ ভোটার ২৪,৩০২ জন এবং নারী ভোটার ২৪,৯৩১ জন। আগরতলা বিধানসভা কেন্দ্রে ২০১৮ ভোটার লিঙ্গানুপাত ১,০২৬। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ৪৬,২৫২ জন যার মধ্যে পুরুষ ভোটার ২২,৯৪৪ জন এবং নারী ভোটার ২৩,৩০৮ জন।

## বিধানসভার সদস্য

## নির্বাচনী ফলাফল
### ২০১৮ ফলাফল

### ২০১৩ ফলাফল

## তথ্যসূত্র

বিধানসভা
বিষয়শ্রেণী:পশ্চিম ত্রিপুরা জেলা
বিষয়শ্রেণী:ত্রিপুরার বিধানসভা কেন্দ্র
দলিত মুসলিম

**দলিত মুসলিম**, যাদের দলিতও বলা হয়, বলতে সে সকল হিন্দু অস্পৃশ্যদের বোঝায়, যারা ইসলাম ধর্মে ধর্মান্তরিত হয়েছে।

## প্রেক্ষাপট
রাষ্ট্রবিজ্ঞানী ড. আফতাব আলম বলেছেন:

যদিও ইসলাম তার সামাজিক গোষ্ঠীদের ক্ষেত্রে সমমাত্রিকতা পোষণ করে, কিন্তু তবুও ভারতীয় মুসলিম সমাজ বর্ণ দ্বারা চিহ্নিত হয়, যেমন- তাদের বৈশিষ্ট্য, বর্ণভিত্তিক সম্প্রদায় (যেমন- *জাতি*, *বিরাদেরি* ইত্যাদি)। ইসলামে ধর্মান্তরিত হওয়া সত্ত্বেও, প্রতিটি বর্ণের মুসলমানদের সামাজিক ও অর্থনৈতিক অবস্থা খুব কমই পরিবর্তিত হয় এবং তাঁরা তাদের ঐতিহ্যগত পেশার সাথে আবদ্ধ থাকে।

## সংরক্ষণ
মুসলিম ও খ্রিস্টান দলিত ধর্মান্তরিতরা সংরক্ষণ থেকে বঞ্চিত, যা ভারত সরকারের সংরক্ষণ নীতির অধীনে শুধুমাত্র সেসব দলিতদের জন্য উপলব্ধ, যারা হিন্দু, বৌদ্ধ এবং শিখ ধর্ম অনুসরণ করে। সংখ্যালঘুদের জন্য জাতীয় কমিশন দলিত মুসলমান ও দলিত খ্রিস্টানদের জন্য সংরক্ষণ বাড়ানোর পরামর্শ দিয়েছে।

## আরও দেখুন
* দলিত
* তফসিলি জাতি ও তফসিলি উপজাতি

## তথ্যসূত্র

## বহিঃসংযোগ
* Dalit Muslims of India, আল জাজিরা অনুসন্ধান (ইংরেজি ভাষায়)


বিষয়শ্রেণী:ভারতে ইসলাম
বিষয়শ্রেণী:দক্ষিণ এশিয়ায় ইসলাম
বিষয়শ্রেণী:মুসলিম
জেরুসালেম অবরোধ (১২৪৪)

**১২৪৪ সালের জেরুসালেম অবরোধ** ষষ্ঠ ক্রুসেডের পরের সংঘটিত ঘটনা। তখন খোয়ারিজমীয় গোত্রগুলো ১৫ জুলাই ১২৪৪ খ্রিস্টাব্দে শহরটি দখল করে নেয়।

## ভূমিকা
দ্বিতীয় ফ্রেডেরিক ছিলেন পবিত্র রোমান সাম্রাজ্যের সম্রাট। তিনি ১২২০ থেকে ১২৫০ পর্যন্ত পবিত্র রোমান সাম্রাজ্যের সম্রাট ছিলে। ১২২৮-১২২৯ সালে ষষ্ঠ ক্রুসেডের নেতৃত্ব দেন। রানী ইসাবেলা ১২১২ সাল থেকে ১২২৮ সাল পর্যন্ত জেরুসালেমের রানী ছিলেন। রানীর মৃত্যুর পর দ্বিতীয় ইসাবেলার স্বামী হিসেবে ফ্রেডেরিক নিজেকে জেরুসালেমের উত্তরাধিকার তথা রাজা দাবি করেন। সম্রাটের আনা সৈন্যবাহিনী ও মুসলিম বিশ্বে তার খ্যাতি যথেষ্ট ছিলো জেরুসালেম, বেথেলহাম, নাসরৎ এবং অন্যান্য শহর আইয়ুবীয় সুলতান আল-কামিল এর সাথে চুক্তি অনুযায়ী যুদ্ধ ব্যতীত জয় করতে পারার জন্য। আল-কামিল ছিলেন মিশরের আইয়ুবীয় সাম্রাজ্যের সুলতান। নিজের ভাই আল-মুয়াজ্জামের সাথে বিরোধিতার মধ্যে সুবিধার জন্য রাজা দ্বিতীয় ফ্রেদেরিকের সাথে শান্তি চুক্তি করেন। ১২২৭ সালে আল-মুয়াজ্জামের মৃত্যুর পর ফ্রেদেরিক ফিলিস্তিনে পৌঁছে যায়। আল-কামিল তার ভাই আল-আশরাফের সাথে শান্তি চুক্তি করে ফিলিস্তিন (ট্রান্সজর্ডান সহ) ও সিরিয়া ভাগাভাগি করে নেয়। ১২২৯ খ্রিস্টাব্দে ফ্রেদেরিকের সাথে দশ বছর ব্যাপী শান্তি চুক্তি করে আল-কামিল জেরুসালেম ও অন্যান্য পবিত্র স্থান তুলে দেন। যদিও, জেরুসালেম খ্রিস্টানদের হাতে বেশিদিন ছিলো না কারণ পরবর্তীকালে কার্যকর প্রতিরক্ষা ব্যবস্থা নেওয়ার জন্য তাদের কাছে নিয়ন্ত্রণ করার পর্যাপ্ত ক্ষমতা ছিলো না।

## যুদ্ধ
১২৪৪ খ্রিস্টাব্দে, মঙ্গোল সাম্রাজ্যের হাতে ধ্বংসকৃত খোয়ারিজমীয় সাম্রাজ্যের সদস্যদের শহরটি আক্রমণ করতে দেন। তাদের দ্বারা অবরোধের ঘটনাটি ঘটে ১৫ জুলাই তারিখে এবং জেরুসালেমের দ্রুত পতন ঘটে। খোয়ারিজমীয়রা শহর লুণ্ঠন করে এবং শহরের অবস্থা এমন করে রেখে যায় যে খ্রিস্টান ও মুসলিমদের জন্য শহরটি বসবাসের অযোগ্য পরিণত হয়। শহরটির ধ্বংসযজ্ঞের ঘটনার ফলে ফ্রান্সের রাজা নবম লুইস সপ্তম ক্রুসেডের আয়োজন করেন।

## তথ্যসূত্র

## বহিঃসংযোগ
*অর্থোডক্স উইকিতে জেরুসালেম অবরোধ
*এনসাইক্লোপিডিয়া ব্রিটানিকায় জেরুসালেম অবরোধ
*টাইমলাইন:হিস্টোরি অব জেরুসালেম-এ জেরুসালেম অবরোধ
*দ্যা জিউইশ হিস্টোরি রিসোর্স সেন্টারে জেরুসালেম অবরোধ

১২৪৪
বিষয়শ্রেণী:ক্রুসেডের অবরোধ
আবখাজ বর্ণমালা

থাম্ব|১৮৬২ সালে ওস্লারের মুল স্ক্রিপ্ট
থাম্ব|১৮৮৮ সালে মিখাইল রোমুয়াল্ডোভিচ জাভাদস্কি কর্তৃক মোডিফাইকৃত বর্ণমালা
থাম্ব|১৮৯২ সালে গুলিয়া ও মাছিয়াওয়ারিনী কর্তৃক সম্প্রসারিত বর্ণমালা।
থাম্ব|১৯০৯ সালে আন্দ্রিয়া চোচুয়া কর্তৃক সম্প্রসারিত বর্ণমালা।থাম্ব|১৯২৫ সালে পরিবর্তিত স্ক্রিপ্ট .
[থাম্ব|ডান|১৯২৬–১৮২৮ সময়কালে ব্যবহৃত [Nicholas Marr|নিকোলাস মার কর্তৃক নকশাকৃত আবখাজ বর্ণমালা ]]

**আবখাজ বর্ণমালা** একটি সিরিলিক বর্ণমালা যা আবখাজ ভাষার জন্য ব্যবহৃত হয়।

আবখাজ ১৯ শতক আগে লিখিত ভাষা ছিল না। তখন পর্যন্ত, আবখাজিয়ানরা, বিশেষ করে রাজকুমাররা, গ্রীক (আনুমানিক ৯ম শতাব্দী পর্যন্ত), জর্জিয়ান (৯-১৯ শতক) এবং আংশিকভাবে তুর্কি (১৮ শতক) ভাষা ব্যবহার করে আসছিল।  বর্ণমালার জন্য আবখাজ শব্দটি হল **анбан** (আনবান), যা জর্জিয়ান **ანბანი** (আনবানি) থেকে ধার করা হয়েছিল।

প্রথম আবখাজ বর্ণমালা ১৮৯২ সালে দিমিত্রি গুলিয়া এবং কে. মাচাভারিয়ানী তৈরি করেছিলেন।  স্ক্রিপ্টটি তৈরি করেছিলেন পিটার ভন উসলার । এটিতে ৩৭টি অক্ষর ছিল এবং এটি লেখা হয়েছিল সিরিলিক স্ক্রিপ্টের উপর ভিত্তি করে ।  ১৯০৯ সালে, আন্দ্রিয়া চোটচুয়া একে ৫৫ অক্ষরে সম্প্রসারিত করেন,আবখাজের বিস্তৃত ব্যঞ্জনবর্ণ তালিকার সাথে সামঞ্জস্য করার জন্য।

১৯২৬ সালে, সোভিয়েত ইউনিয়নে *কোরেনিজাতসিয়া* নীতির সময়, সিরিলিক বর্ণমালা নিকোলে মার দ্বারা প্রণীত একটি ল্যাটিন বর্ণমালা দ্বারা প্রতিস্থাপিত হয়েছিল। এটিতে ৭৬টি অক্ষর রয়েছে এবং একে "আবখাজ বিশ্লেষণাত্মক বর্ণমালা" বলা হত। ১৯২৮ সালে, এটি অন্য ল্যাটিন বর্ণমালা দ্বারা প্রতিস্থাপিত হয়েছিল। (ডানদিকে দৃষ্টান্ত দেখুন। ) ১৯৩৮ থেকে ১৯৫৪ সাল পর্যন্ত আবখাজ ভাষাটি ৩টি জর্জিয়ান বর্ণমালায় লেখা হয়েছিল: অসমতাভ্রুলি, নুসখুরি এবং মাখেদরুলি।

১৯৫৪ সাল থেকে, আবখাজ ভাষা একটি নতুন ৬২ অক্ষরের সিরিলিক বর্ণমালায় লেখা হয়েছে (নীচের চার্ট দেখুন)। এর মধ্যে ৩৮টি গ্রাফিকভাবে স্বতন্ত্র; বাকি সঙ্গে চিত্র  এবং  যা যথাক্রমে প্যালাটালাইজেশন এবং ল্যাবিয়ালাইজেশন নির্দেশ করে।। ১৯৯৬ সালে, বর্ণমালার সবচেয়ে সাম্প্রতিক সংস্কারটি বাস্তবায়িত হয়েছিল: যদিও ল্যাবিয়ালাইজেশনটি এ পর্যন্ত দুটি অতিরিক্ত অক্ষর, ә এবং у দিয়ে চিহ্নিত করা হয়েছিল, তখন থেকে এই ফাংশনে শুধুমাত্র ә রাখা হয়েছিল। অস্বাভাবিকভাবে, সিরিলিক বিস্ফোরক অক্ষর К П Т ইজেক্টিভ ব্যঞ্জনবর্ণের প্রতিনিধিত্ব করে; নন-ইজেক্টিভ ( পালমোনিক ব্যঞ্জনবর্ণ ) অক্ষরের নীচে একটি ডিসেন্ডারের মাধ্যমে এগুলি থেকে উদ্ভূত হয়। অ্যাফ্রিকেটের ক্ষেত্রে, সরল অক্ষরগুলি পালমোনিক এবং উদ্ভূত অক্ষরগুলি ইজেক্টিভ।

আধুনিক আবখাজ অর্থোগ্রাফি হুক (Ҕ Ҧ) এর পরিবর্তে ডিসেন্ডার (Ӷ Ԥ) সহ Г П অক্ষরকে অগ্রাধিকার দেয়। সংস্করণ ৫.২ থেকে Ԥ এবং ԥ অক্ষরগুলি ইউনিকোডে এনকোড করা হয়েছে। 

## আরও দেখুন

* ডিজে
* Zhwe
* Cche
## তথ্যসূত্র

বিষয়শ্রেণী:সিরিলীয় বর্ণমালা
২০২১ আইসিসি পুরুষ টি২০ বিশ্বকাপ আমেরিকা বাছাইপর্ব

**২০২১ আইসিসি পুরুষ টি২০ বিশ্বকাপ আমেরিকা বাছাইপর্ব** ছিল একটি ক্রিকেট টুর্নামেন্ট যেটি ২০২২ আইসিসি পুরুষ টি২০ বিশ্বকাপে খেলার যোগ্যতা অর্জনের একটি ধাপ হিসেবে ২০২১ সালের নভেম্বর মাসে অ্যান্টিগায় খেলা হয়। টুর্নামেন্টের সেরা দুই দল দুই বৈশ্বিক বাছাইপর্বের একটিতে খেলার যোগ্যতা লাভ করে। ২০১৮ সালের এপ্রিল মাসে আন্তর্জাতিক ক্রিকেট কাউন্সিল (আইসিসি) ২০১৯ সালের ১ জানুয়ারি থেকে সদস্য দলগুলোর মধ্যে অনুষ্ঠিত হওয়া সকল পুরুষ টোয়েন্টি২০ (টি২০) ম্যাচকে আন্তর্জাতিক মর্যাদা প্রদান করে, যে কারণে আঞ্চলিক বাছাইপর্বের সবগুলো ম্যাচ টোয়েন্টি২০ আন্তর্জাতিক (টি২০আই) হিসেবে খেলা হয়।

প্রাথমিকভাবে টুর্নামেন্টটি ২০২০ সালের ১৮ ও ২৪ আগস্টের মধ্যে অনুষ্ঠিত হওয়ার কথা ছিল। কিন্তু ২০২০ সালের জুন মাসে কোভিড-১৯ মহামারির কারণে টুর্নামেন্টটিকে ২০২১ সাল পর্যন্ত স্থগিত করা হয়। ২০২০ সালের ডিসেম্বর মাসে আইসিসি বাছাইপর্বের রূপরেখা হালনাগাদ করে। ২০২১ সালের ১৭ ও ২৩ জুলাই-এর মধ্যে কানাডার টরন্টোতে টুর্নামেন্টটি খেলা হবে বলে নির্ধারণ করা হয়, কিন্তু ২০২১ সালের মে মাসে মহামারির কারণে টুর্নামেন্টটি আবার স্থগিত করা হয়। ২০২১ সালের অক্টোবর মাসে আইসিসি আমেরিকা বাছাইপর্বের সূচি নিশ্চিত করে।

টুর্নামেন্টে অপরাজিত চ্যাম্পিয়ন হয়ে মূল বাছাইপর্বে উত্তীর্ণ হয় মার্কিন যুক্তরাষ্ট্র। দ্বিতীয় স্থান অর্জন করে মূল বাছাইপর্বে খেলার যোগ্যতা লাভ করে কানাডা।

## আঞ্চলিক ফাইনাল

### দলীয় সদস্য

### পয়েন্ট তালিকা

 মূল বাছাইপর্বে উত্তীর্ণ

### সূচি

----

----

----

----

----

----

----

----

----

----

----

----

----

----

----

----

----

----

----

----

## তথ্যসূত্র

## বহিঃসংযোগ
* ইএসপিএনক্রিকইনফোতে টুর্নামেন্টের প্রধান পাতা 

বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
আইসিসি পুরুষ টি২০ বিশ্বকাপ আমেরিকা বাছাইপর্ব
বাছাইপর্ব
বিষয়শ্রেণী:ওয়েস্ট ইন্ডিজে আন্তর্জাতিক ক্রিকেট প্রতিযোগিতা
কাফে দ্য লা রেজঁস

[থাম্ব|upright 1.2|[হাওয়ার্ড স্টন্টন ও পিয়ের শার্ল ফুর্নিয়ে দ্য সাঁতামঁ-র মধ্যকার বিখ্যাত দাবা খেলার দান, ১৮৪৩ খ্রিস্টাব্দের ১৬ই ডিসেম্বর। চিত্রশিল্পী জঁ-অঁরি মার্লে।]]
থাম্ব|250px|১৯শ শতকে কাফে দ্য লা রেজঁসের বহির্ভাগ
[থাম্ব|250px|কাফে দ্য লা রেজঁসে [পল মর্ফির চোখে না দেখে দাবা খেলার প্রদর্শনী, ১৮৪৮]]
**কাফে দ্য লা রেজঁস** () ফ্রান্সের প্যারিস নগরীতে অবস্থিত একটি বিলুপ্ত কফিঘর যেটি ১৮শ ও ১৯শ শতকে ইউরোপের দাবাড়ুদের একটি গুরুত্বপূর্ণ কেন্দ্র ছিল। ঐ সময়ের প্রায় সব গুরুত্বপূর্ণ ওস্তাদ দাবাড়ুরা সেখানে খেলতেন। তাদের মধ্যে পল মর্ফি, ফ্রঁসোয়া-অঁদ্রে দানিকঁ ফিলিদর (যিনি প্রায়শই সেখানে মার্কিন রাষ্ট্রদূত বেঞ্জামিন ফ্রাঙ্কলিনের সাথে সাক্ষাৎ করতেন), লেগাল দ্য কের্ম্যর (ফিলিদরের শিক্ষক), জ্যুল আর্নু দ্য রিভিয়ের, আডলফ আন্ডেরসেন, স্যামুয়েল রোজেনথাল, পিয়ের শার্ল ফুর্নিয়ে দ্য সাঁতামঁ, লিওনেল কিসেরিৎস্কি, লুই-শার্ল মায়ে দ্য লা বুর্দনে, প্রমুখের নাম বিশেষভাবে উচ্চার্য।

দাবাড়ু ছাড়াও এই কফিঘরে ১৮শ ও ১৯শ শতকের বহু ফরাসি ও ইউরোপীয় বুদ্ধিজীবী ও রাজনীতিবিদ এখানে মিলিত হতেন (কাফে প্রোকোপ এরকম আরেকটি কফিঘর ছিল)। তাদের মধ্যে ফরাসি বিপ্লবের নায়ক মাক্সিমিলিয়াঁ রোবেস্পিয়ের, দ্যনি দিদেরো, নাপোলেওঁ বোনাপার্ত, ভলতেয়ার, প্রমুখের নাম উল্লেখ্য।

## ঠিকানা
কফিঘরটি ১৬৮১ খ্রিস্টাব্দে প্যারিসের রাজকীয় বাসভবন পালে-রোয়াইয়ালের কাছেই কাফে দ্য লা প্লাস দ্যু পালে-রোয়াইয়াল নামে খোলা হয়। ১৮শ শতক নাগাদ এটি কাফে দ্য লা রেজঁস নামধারণ করে। ১৮৫২ সালে কফিঘরটিকে সাময়িকভাবে ২১নং, র‍্যু দ্য রিশলিয়্যো ঠিকানাতে অবস্থিত ওতেল দোদাঁ-তে স্থানান্তরিত করা হয়। ১৮৫৪ সালে এটি ১৬১নং, র‍্যু সাঁতোনোরে-তে স্থানান্তরিত হয় এবং ১৯১০ সাল পর্যন্ত সেখানেই অবস্থান করে, যখন সেটিকে একটি রেস্তোরাঁতে রূপান্তরিত করা হয়। ১৯১৬ সালে দাবাড়ুরা কাফে দ্য ল্যুনিভের-এ খেলা শুরু করেন। ১৯১৮ সালে মরক্কোর জাতীয় পর্যটন কার্যালয়টি ভবনটি নিয়ন্ত্রণে নেয়।

## কিছু উল্লেখযোগ্য ঘটনা
[থাম্ব|[শাক্কি পেলায়াত (ফাভেনের চিত্রকর্ম)|''শাক্কি পেলায়াত'', ফিনল্যান্ডীয় চিত্রকর আন্তি ফাভেনের কল্পনায় কাফে দ্য লা রেজঁসে বিখ্যাত দাবাড়ুদের সমাগম (১৯১৩)]]
* ১৮৬৭ সালের দাবার মহা-প্রতিযোগিতা। ইগ্নাৎস ফন কোলিশ এটিতে সিমন ভিনাভের ও ভিলহেল্ম ষ্টাইনিৎসের বিরুদ্ধে জয়লাভ করেন।
* লা সোসিয়েতে দে জামাত্যর (La Société des Amateurs) এই কফিঘরে অবস্থিত ছিল।
* ১৭৪২ সালে এখানে বিখ্যাত ফরাসি লেখক ও দার্শনিক দ্যনি দিদ্যরো ও জঁ-জাক রুসো সাক্ষাৎ করেন।
* ১৮৪৪ সালের ২৮শে আগস্ট কার্ল মার্ক্স ও ফ্রিডরিখ এঙেলসের মধ্যকার গুরুত্বপূর্ণ দ্বিতীয় সাক্ষাৎটি এখানেই অনুষ্ঠিত হয়, যার পর থেকে তাদের মধ্যে আজীবন ব্যক্তিগত ও পেশাদারি বন্ধুত্ব গড়ে ওঠে।
* নরওয়েজীয় চিত্রকর এডভার্ড মুনশ ১৮৮৫ সালের ৪ঠা মে ফরাসি অন্তর্মুদ্রাবাদী শিল্পীদেরকে অধ্যয়নের উদ্দেশ্যে তাঁর প্রথম ফ্রান্স সফরে এই কফিঘরটিতে বেড়াতে যান।

## তথ্যসূত্র

## উৎসপঞ্জি
* 
* 
* 

## বহিঃসংযোগ
* 

বিষয়শ্রেণী:দাবা খেলার স্থান
বিষয়শ্রেণী:দাবার ইতিহাস
বিষয়শ্রেণী:ফ্রান্সে দাবা
বিষয়শ্রেণী:১৮শ শতকে প্যারিস
বিষয়শ্রেণী:১৮শ শতকে দাবা
বিষয়শ্রেণী:১৯শ শতকে প্যারিস
বিষয়শ্রেণী:ফ্রান্সের দাবা
গৌরদাস বসাক

**গৌরদাস বসাক** (১৮২৬ - ১৮৯৯) উনবিংশ শতাব্দীর একজন বিশিষ্ট বাঙালি লেখক।  মাইকেল মধুসূদন দত্তের ওপর অধিকাংশ তথ্য পাওয়ার পেছনে তার অবদান অতুলনীয়।

## জীবনী
হিন্দু কলেজে (বর্তমানে প্রেসিডেন্সি বিশ্ববিদ্যালয়) পড়ার সময় তিনি মাইকেল মধুসূদন দত্তের সহপাঠী ছিলেন। তিনি সমাজ সংস্কারক ঈশ্বরচন্দ্র বিদ্যাসাগরেরও সঙ্গী ছিলেন। তিনি মৌলিক রচনায় প্রভাব বিস্তার না করলেও তৎকালীন সাংস্কৃতিক ক্ষেত্রে ঘনিষ্ঠভাবে জড়িত ছিলেন। তিনি *'রত্নাবলী* ' নাটকে একটি উল্লেখযোগ্য ভূমিকায় অভিনয় করেন। কর্মজীবনে ডেপুটি ম্যাজিস্ট্রেট থাকাকালীন তিনি কর্মসূত্রে যেখানেই গেছেন সেখানকার ঐতিহ্যবাহী প্রত্নতত্ত্ব বিষয়ে তথ্যবহুল প্রবন্ধ রচনা করেছেন। তিনি হাওড়ায় থাকাকালীন *Notes on a Buddhist Monastery at Bhot Bagan in Howrah* নামে একটি প্রবন্ধ রচনা করেন। 

তিনি কলকাতা বিশ্ববিদ্যালয়ের ফেলো, ইংল্যান্ডের ফিলোলজিক্যাল সোসাইটি ও ইন্ডিয়ান অ্যাসোসিয়েশনের সদস্য ছিলেন। তিনি বঙ্গীয় রয়্যাল এশিয়াটিক সোসাইটির সদস্য ও জেনারেল সেক্রেটারি ছিলেন। তিনি বরানগরে একটি বিদ্যালয় প্রতিষ্ঠা করেন।

## তথ্যসূত্র

## আরও পড়ুন
* Journal of the Asiatic Society of Bengal. Vol. LIX. 189.pp. 50–9. Notes on a Buddhist Monastery at Bhot Bagan in Howrah

বিষয়শ্রেণী:১৮২৬-এ জন্ম
বিষয়শ্রেণী:১৮৯৯-এ মৃত্যু
বিষয়শ্রেণী:বাঙালি হিন্দু
বিষয়শ্রেণী:বাঙালি শিক্ষাবিদ
বিষয়শ্রেণী:বাঙালি লেখক
বিষয়শ্রেণী:কলকাতা প্রেসিডেন্সি কলেজের প্রাক্তন শিক্ষার্থী
বিষয়শ্রেণী:১৯শ শতাব্দীর ভারতীয় লেখক
বিষয়শ্রেণী:কলকাতার লেখক
ম্যাক্রোনি জাতি

ডান|থাম্ব|400x400পিক্সেল| ইএস, তিবারেনির (থাইবারাইনা) পাশে ম্যাক্রোনিয়া হিসাবে চিহ্নিত ট্রাপিজোসের আশেপাশের অধিকৃত অঞ্চল
থাম্ব|250x250পিক্সেল| আব্রাহাম অর্টেলিয়াসের আর্গোনাউটস যাত্রার মানচিত্রে ম্যাক্রোনস, ১৬২৪
"ম্যাক্রোনেস" মাছের গণের সমার্থক শব্দ স্পেরটা।

ম্যাক্রোনসরা (জর্জিয়ান: მაკრონები) (প্রাচীন গ্রীক: Μάκρωνες, Makrōnes) ছিল পন্টাসের পূর্বে অবস্থিত একটি প্রাচীন কোলচিয়ান উপজাতি, মোশিচি পর্বতমালা (আধুনিক তুরস্কের দালান)।

## ইতিহাস
ম্যাক্রনদের প্রথম উল্লেখ করেন হেরোডোটাস (গ. ৪৫০ খ্রিস্টপূর্বাব্দ), যিনি বর্ণনা করেন যে তারা মোশচি, তিবারেনি, মোসিনেক্সি এবং মারেসের সাথে আচেমেনয়েড পারস্য সাম্রাজ্যের মধ্যে ঊনবিংশ স্যাটথেরাপি গঠন করেন এবং প্রথম জেরক্সেসের অধীনে লড়াই করেন। ধ্রুপদী বিবরণে তাদের আরও অনেক পরবর্তী রেফারেন্স রয়েছে। জেনোফন (খ্রিস্টপূর্ব ৪৩০-৩৫৫) তাদের ট্রাপেজাসের (আধুনিক ট্রাবজন, তুরস্ক) পূর্ব দিকে রাখে।। তারা চুলের তৈরি পোশাক পরা শক্তিশালী এবং বন্য লোক হিসাবে বর্ণনা করা হয় এবং যুদ্ধে কাঠের হেলমেট, বেতের কাজের ছোট ঢাল এবং লম্বা বিন্দু সহ ছোট ল্যান্স ব্যবহার করে।  স্ট্রাবো (xii.৩.১৮) মন্তব্য করেছেন, যে লোকেরা আগে ম্যাক্রোনেসকে তার দিনে সান্নির নাম বলে অভিহিত করত, যা বাইজান্টিয়ামের স্টিফানুস দ্বারা সমর্থিত একটি দাবি, যদিও প্লিনি সান্নি এবং ম্যাক্রোনেসকে দুটি স্বতন্ত্র মানুষ হিসাবে চিহ্নিত করেন। ৬ষ্ঠ শতাব্দীর মধ্যে তারা তজনী (প্রাচীন গ্রিক: Τζάννοι) নামে পরিচিত ছিল। প্রোকোপিয়াসের মতে, বাইজেন্টাইন সম্রাট  প্রথম জাস্টিনিয়ান ৫২০ এর দশকে তাদের বশীভূত করে এবং তাদের খ্রিস্টধর্মে রূপান্তরিত করে।  তারা বাইজেন্টাইন কমান্ডের অধীনে লাজিক যুদ্ধে অংশ নেয়।

ম্যাক্রোনদের আধুনিক পণ্ডিতদের দ্বারা প্রোটো-জর্জিয়ান উপজাতিদের মধ্যে একটি হিসাবে চিহ্নিত করা হয়েছে  উত্তর-পূর্ব আনাতোলিয়ায় যাদের উপস্থিতি হিত্তীয় যুগের আগে হতে পারে, এবং যারা উরার্তুর মৃত্যু থেকে বেঁচে ছিল।  তারা ঘন ঘন সম্ভাব্য পূর্বপুরুষদের হিসাবে গণ্য হয় মিংরেলিয়ানস এবংলাজ মানুষদের (সিএফ. মার্গাল*,* একটি মিংরেলিয়ান, স্ব-উপাধি)। 

ম্যাক্রোনদের সঙ্গে সীমান্তে বসবাস করতেন মাচেলোনোই আরেকটি "স্যান্নিক" উপজাতি স্পষ্টরূপে ঘনিষ্ঠভাবে ম্যাক্রোনদের সাথে সম্পর্কিত। 

## তথ্যসূত্র

বিষয়শ্রেণী:আনাতোলিয়ার প্রাচীন জনগোষ্ঠী
বিষয়শ্রেণী:জর্জিয়া (রাষ্ট্র)-এর প্রাচীন জনগোষ্ঠী
বিষয়শ্রেণী:লাজ জনগোষ্ঠী
তেবোহো মোকোয়েনা

**তেবোহো মোকোয়েনা** (, ; জন্ম: ২৪ জানুয়ারি ১৯৯৭) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লিগের শীর্ষ স্তর দক্ষিণ আফ্রিকান প্রিমিয়ারশিপের ক্লাব মামেলোদি সানডাউন্স এবং দক্ষিণ আফ্রিকা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।

২০১৭ সালে, মোকোয়েনা দক্ষিণ আফ্রিকা অনূর্ধ্ব-২০ দলের হয়ে খেলার মাধ্যমে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। প্রায় এক বছর যাবত দক্ষিণ আফ্রিকার বয়সভিত্তিক দলের হয়ে খেলার পর, তিনি ২০১৭ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৫৩ ম্যাচে ৯টি গোল করেছেন।

## প্রারম্ভিক জীবন
তেবোহো মোকোয়েনা ১৯৯৭ সালের ২৪শে জানুয়ারি তারিখে দক্ষিণ আফ্রিকার বেথেমহেমে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মোকোয়েনা দক্ষিণ আফ্রিকা অনূর্ধ্ব-২০ এবং দক্ষিণ আফ্রিকা অনূর্ধ্ব-২৩ দলের হয়ে খেলার মাধ্যমে দক্ষিণ আফ্রিকার প্রতিনিধিত্ব করেছেন। ২০১৭ সালের ২৭শে ফেব্রুয়ারি তারিখে তিনি ক্যামেরুন অনূর্ধ্ব-২০ দলের বিরুদ্ধে ম্যাচে দক্ষিণ আফ্রিকা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। মোকোয়েনা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।

২০১৭ সালের ১৫ই জুলাই তারিখে, ২০&nbsp;বছর, ৫&nbsp;মাস ও ২১&nbsp;দিন বয়সে, ডান পায়ে ফুটবল খেলায় পারদর্শী মোকোয়েনা বোতসোয়ানার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে দক্ষিণ আফ্রিকার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি দক্ষিণ আফ্রিকা ২–০ গোলের ব্যবধানে জয়লাভ করেছিল। দক্ষিণ আফ্রিকার হয়ে অভিষেকের বছরে মোকোয়েনা সর্বমোট ১ ম্যাচে অংশগ্রহণ করেছেন।

মোকোয়েনা মরক্কোতে অনুষ্ঠিত ২০২৫ আফ্রিকা কাপ অব নেশন্সের জন্য উগো ব্রসের অধীনে প্রকাশিত দক্ষিণ আফ্রিকা দলে স্থান পেয়েছিলেন।

## তথ্যসূত্র

## বহিঃসংযোগ
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড়
বিষয়শ্রেণী:দক্ষিণ আফ্রিকার পুরুষ আন্তর্জাতিক ফুটবলার
বিষয়শ্রেণী:২০২৩ আফ্রিকা কাপ অব নেশন্সের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:মামেলোদি সানডাউন্স ফুটবল ক্লাবের খেলোয়াড়
ওসমান আল ওমির

**ওসমান আল ওমির** (জন্ম ১৯৫০) ( আরবি :عثمان العمير) একজন সৌদি বংশোদ্ভূত ব্রিটিশ ব্যবসায়ী, সাংবাদিক এবং সম্পাদক।  তাকে সৌদি আরবের বাদশাহ সালমান এবং বাদশাহ ফাহদ, বাদশাহ হাসান দ্বিতীয় এবং হাসান বিন তালাল সহ প্রাক্তন শাসকদের ঘনিষ্ঠ বলে মনে করা হয়। 

## প্রাথমিক জীবন এবং শিক্ষা
আল ওমির ১৯৫০ সালে আল জুলফি তে জন্মগ্রহণ করেন।  তার বাবা আল জুলফির একটি মসজিদের কিতাব শিক্ষক ছিলেন। আল ওমির মদিনা বিশ্ববিদ্যালয়ের একজন স্নাতক। 

## সাংবাদিকতা
আল ওমির ১৯৭০ এর দশকের গোড়ার দিকে সৌদি আরবের *আল জাজিরা* সংবাদপত্রের জুনিয়র ক্রীড়া সংবাদদাতা হিসাবে তার কর্মজীবন শুরু করেন।  শীঘ্রই, তিনি পত্রিকাটির ব্যবস্থাপনা সম্পাদক এবং লন্ডন সংবাদদাতা হন।  তার লন্ডনে কাজের সময়, তিনি ইংরেজি ভাষা অধ্যয়ন করেন, এবং তার মেয়াদ ১৯৮৩ সাল পর্যন্ত স্থায়ী হয়  এরপর তিনি ১৯৮৩ থেকে ১৯৮৭ সাল পর্যন্ত *দ্য মাজাল্লা* ম্যাগাজিনের প্রধান সম্পাদক হিসেবে দায়িত্ব পালন শুরু করেন। এরপর, তিনি *আলশারক আলাওসাতের প্রধান সম্পাদক হন*  এবং দশ বছর এই পদে কাজ করেন।  মাজাল্লা এবং আলশারক আলাসাত উভয়ই সৌদি গবেষণা ও বিপণন গ্রুপের মালিকানাধীন। তিনি আল ইয়াউমের প্রধান সম্পাদক হিসেবেও কাজ করেন এবং আল জাজিরাহ-এর পরিচালনা পর্ষদের সদস্য ছিলেন।  তার সাংবাদিকতা কর্মজীবনে, তিনি জর্জ ডব্লিউ বুশ, মার্গারেট থ্যাচার, হেলমুট কোহল, জ্যাক শিরাক, কিং ফাহদ এবং গর্বাচেভ সহ বিশ্বের বড় বড় নেতাদের সাক্ষাত্কার নিয়েছেন। 

২১ মে ২০০১-এ, তিনি লন্ডনে অবস্থিত *প্রথম স্বাধীন আরবি ই-সংবাদপত্র এলাফ* চালু করেন।  ওয়েবসাইটের কেন্দ্র হিসেবে লন্ডনকে বেছে নেওয়ার কারণ ছিল সৌদি আরবের সেন্সরশিপ নিয়ম থেকে মুক্ত হওয়া এবং উদার দৃষ্টিভঙ্গি, বিশেষ করে ধর্মীয় উগ্রবাদের বিরোধিতা করা।  *আল ওমির এলাফে* তার সাক্ষাত্কার চালিয়ে যাচ্ছেন। জুলাই ২০১৩ সালে তিনি বাহরাইনের শাসক রাজা হামাদের সাক্ষাৎকার নেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:মদিনা ইসলামী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৫০-এ জন্ম
বিষয়শ্রেণী:২১শ শতাব্দীর সাংবাদিক
বিষয়শ্রেণী:২০শ শতাব্দীর সাংবাদিক
সার্জি জিকিয়া

**সার্জি জিকিয়া** ― (; ২০ অক্টোবর, ১৮৯৮ ― ৬ ডিসেম্বর, ১৯৯৩) ছিলেন একজন জর্জীয় ঐতিহাসিক ও প্রাচ্যবিদ, এবং জর্জিয়ায় তুর্কিবিজ্ঞানের প্রতিষ্ঠাতা।

## জীবনী
সার্জি জিকিয়া ওনোঘিয়া গ্রামে জন্মেছেন যা বর্তমান মার্টিভিলি পৌরসভার অংশ। ১৯০৬ সালে তিনি ওনোঘিয়ার প্যারিশ স্কুলে ভর্তি হোন। ১৯১৩ সালে তিনি তৃতীয় শ্রেনী থেকে তিবলিসি ধর্মীয় স্কুলে লেখাপড়া চালিয়ে যেতে থাকেন। চতুর্থ শ্রেনী সম্পন্ন করার পরে তিনি ধর্মতাত্ত্বিক সেমিনারিতে যোগদান করেন (১৯১৭ সালের তিবলিস অষ্টম পুরুষ জিমনিসিয়াম থেকে) এবং সেখান থেকে তিনি ১৯১৯ সালে তিনি উচ্চমাধ্যমিক পাশ করেন।

সম্মানের সাথে জিমনিসিয়াম শেষ করার পর তিনি তিবলিসি রাষ্ট্রীয় বিশ্ববিদ্যালয়ে দর্শন অনুষদের অধীনে প্রথম ইতিহাস বিভাগে এবং পরবর্তীতে ভাষাতত্ত্ব বিভাগে ভর্তি হোন। ১৯২৩ সালে তিনি জর্জীয় ভাষাতত্ত্ব সোসাইটির সদস্য নির্বাচিত করা হয়। ১৯২৪ সালে তিনি তিবলিসি রাষ্ট্রীয় বিশ্ববিদ্যালয় থেকে স্নাতক পাশ করেন।

১৯২৭ থেকে ১৯২৯ সালের মধ্যে সার্জি জিকিয়াকে ইস্তানবুল বিশ্ববিদ্যালয় থেকে তুর্কি ভাষা ও সাহিত্যের উপর জ্ঞান অর্জন করার জন্য সেখানে পাঠানো হয়। ১৯২৯-১৯৩২ এর দিকে তিনি সোভিয়েত ইউনিয়নের নিকোলাই মার বিজ্ঞান একাডেমি ইনস্টিটিউটের স্নাতকোত্তর ছাত্র ছিলেন। ১৯৩০-১৯৩৬ এর দিকে সার্জি জিকিয়া লেনিনগ্রাদ বিশ্ববিদ্যালয়ে সহকারী অধ্যাপক হিসেবে কাজ করেছেন এবং সেখান থেকে তুমি সম্মানসূচক উপাধিতে ভূষিত হয়েছেন। ১৯৩৪ থেকে ১৯৩৬ সালে তিনি নিকোলাই মার ইনস্টিটিউটের একজন জ্যেষ্ঠ গবেষক ছিলেন।

১৯৩৬ থেকে ১৯৪৫ পর্যন্ত সার্জি জিকিয়া তিবলিসি রাষ্ট্রীয় বিশ্ববিদ্যালয়ের প্রাচ্য ভাষা বিভাগের প্রধান ছিলেন। ১৯৩৬-১৯৬০ পর্যন্ত তিনি জর্জীয় বিজ্ঞান একাডেমির ভাষাতাত্ত্বিক ইনস্টিটিউটে কর্মরত ছিলেন। ১৯৪৫ থেকে ১৯৫২ পর্যন্ত তিনি তিবলিসি রাষ্ট্রীয় বিশ্ববিদ্যালয়ের প্রাচ্য শিক্ষা অনুষদের ডিন ছিলেন। ১৯৪৫-১৯৭৩ পর্যন্ত তিনি তিবলিসির তুর্কি বিশ্ববিদ্যালয়ের বিভাগীয় প্রধান ছিলেন।

১৯৫৯ সালে সার্জি জিকিয়াকে বক্তৃতা প্রদানের জন্য পোল্যান্ডের পোলিশ বিজ্ঞান একাডেমি এবং ওয়ারশ বিশ্ববিদ্যালয়ে শিক্ষাবিদ জিওর্জি সেরেটেলির সাথে আমন্ত্রণ জানানো হয়। ১৯৬০ সাল থেকে মৃত্যুর আগ পর্যন্ত তিনি জর্জীয় এসএসআরের প্রাচ্য শিক্ষা ইনস্টিটিউটের তুর্কিবিজ্ঞান বিভাগের প্রধান ছিলেন।

## পুরস্কার ও সম্মাননা
সার্জি জিকিয়াকে *১৯৪১-১৯৪৫ সালের মহান দেশপ্রেমিক যুদ্ধে বীরত্বপূর্ণ শ্রমের জন্য পদক* ও ১৯৪৬ সালে দার্শনিক বিজ্ঞানের প্রার্থীর ডিগ্রি পুরস্কার দেওয়া হয়। ১৯৫৬ সালে তিনি ভাষাবিদ্যাগত বিজ্ঞানের উপর ডক্টরেট উপাধি লাভ করেন এবং পরের বছর থেকে তিনি অধ্যাপনা শুরু করেন। ১৯৬১ সালে সার্জি জিকিয়াকে জর্জীয় সোভিয়েত সমাজতান্ত্রিক রাষ্ট্রের সম্মানসূচক উপাধি প্রদান করা হয়। একই বছরে তাকে শ্রম সাহসিকতার জন্য পদক দেওয়া হয়।

## তথ্যসূত্র

## গ্রন্থপঞ্জি
* জাঙ্গিদজে ৫, জর্জীয় সোভিয়েত বিশ্বকোষ, খণ্ড ১১, তিবিলিসি, ১৯৮৭। - পৃষ্ঠা ৫৬৮।

## বহিঃসংযোগ
* জর্জিয়ার জীবনী অভিধানে সার্জি জিকিয়া

বিষয়শ্রেণী:১৮৯৮-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:২০শ শতাব্দীর ইতিহাসবিদ
বিষয়শ্রেণী:জর্জিয়ার (রাষ্ট্র) ইতিহাসবিদ
বিষয়শ্রেণী:তিবি‌লিসি রাষ্ট্রীয় বিশ্ববিদ্যালয়ের প্রাক্তন শিক্ষার্থী
ঠেকুয়া

**ঠেকুয়া** (*, ঠোকোয়া* বা *ঠেকারিস*)*,* 'খাজুরিয়া' বা 'টিকরী' নামে পরিচিত, ভারতীয় উপমহাদেশের একরকমের শুকনো মিষ্টি পিঠা। মূলত  ভারতের বিহার, উত্তর প্রদেশ ও ঝাড়খণ্ড এবং নেপালের তরাই অঞ্চলে অত্যন্ত জনপ্রিয়।

ঠেকুয়াহিন্দু ধর্মে ছট পূজা তথা সূর্য উপাসনার লৌকিক উৎসবের সময় নির্মিত এক ধরনের মিঠাই। সূর্য উপাসনায় সূর্য দেবতা ও তার বোন ষষ্ঠী দেবীর উদ্দেশ্যে সমর্পিত সামগ্রীর অন্যতম। সমর্পণের পর এটি অত্যন্ত গুরুত্বপূর্ণ ও প্রধান প্রসাদ হিসাবে বিবেচিত হয়। বহু শতাব্দী ধরে এই সমস্ত অঞ্চলে এটি সুস্বাদু জলখাবার হিসাবে ব্যবহৃত হয়ে আসছে। ঠেকুয়া একটি জলখাবার হলেও, এর খাদ্যগুণও রয়েছে। তৈরিতে যে সমস্ত উপকরণ ব্যবহৃত হয়, সেগুলির সঙ্গে কাঠবাদাম, কাজুবাদাম, কিশমিশের মতো শুকনো ফল যোগ করা হয়। এগুলি শরীরে ভিটামিন, প্রোটিন, অ্যান্টি অক্সিড্যান্ট, ফাইবার, ফ্যাটি অ্যাসিডের যোগান দেয়। শীতকালে এগুলি রোগ প্রতিরোধের সহায়ক।

## ঠেকুয়া বানানোর পদ্ধতি

আটা, সুজি, নারিকেল কোরা ও কুচি, মৌরি, চিনির সিরাপ, ঘি এবং দুধ। সিরাপ তৈরিতে চিনির পরিবর্তে বিকল্প হিসাবে গুড়ের ব্যবহার করা যায়। স্বাদ বৃদ্ধিতে এলাচ গুঁড়া সহযোগে উপরের সমস্ত উপকরণ ভালো করে মিশিয়ে একটি মিশ্রণ তৈরি করা হয় এবং পরে অল্প অল্প করে দুধ মিশিয়ে এক মণ্ড বানানো হয়। এই মন্ড থেকে লুচির আকারের চেয়ে একটু বড় মাপের লেচি বের করা হয়। এরপর হাতে ঘি মাখিয়ে লেচিগুলো চেপে চ্যাপটা করে বিভিন্ন আকারে, প্রয়োজনে ছাঁচে বা পছন্দ মত নকশার আকারে নেওয়া যায়। এগুলিকে এরপর ডুবো ভোজ্য তেলে আঁচ কমিয়ে ভালোভাবে লালচে করে ভেজে নেওয়া হয়। গরম অবস্থায় এটি নরম থাকে, কিন্তু ঠাণ্ডা হলে শক্ত হয়ে যায়। কোনো কিছু ছাড়াই এটি অনেক দিন সংরক্ষণ করে রাখা যায়।

## রেকর্ড

২০১৯ সালে বিহার রাজ্যের দ্বারভাঙার ষোলো জনের একটি দল ৯১ কিলোগ্রাম ওজনের ঠেকুয়া তৈরি করে* [[লিম্কা বুক অব রেকর্ডস|লিমকা বুক অব রেকর্ডস]]*-এ স্থান অধিকার করে।

## তথ্যসূত্র

## বহিঃসংযোগ

* রেসিপি
বিষয়শ্রেণী:নেপালি রন্ধনশৈলী
বিষয়শ্রেণী:বিহারি রন্ধনশৈলী
বিষয়শ্রেণী:ভারতীয় পিঠা
বিষয়শ্রেণী:ভারতীয় মিষ্টান্ন
আর্গিনিস চিলদ্রেনি

**লার্জ সিলভারস্ট্রাইপ** (বৈজ্ঞানিক নাম: *Argynnis childreni (Gray)*) এক বড় আকারের প্রজাপতি। এরা নিমফ্যালিডি পরিবার এবং হেলিকোনিনি উপগোত্রের সদস্য। এই প্রজাতির সামনের ডানাগুলি প্রধানত কালো দাগ সহ হলদে-কমলা রঙের, অপরদিকে পিছনের ডানাগুলি নীল মার্জিন সহ বাদামী বর্নের এবং অনেকগুলি সাদা ডোরা দাগ দেখা যায়।

## আকার
লার্জ সিলভারস্ট্রাইপ প্রসারিত অবস্থায় ডানার আকার ৭৫-১০০ মিলিমিটার দৈর্ঘ্যের হয়।

## উপপ্রজাতি
ভারতে প্রাপ্ত লার্জ সিলভারস্ট্রাইপ এর উপপ্রজাতি হল-

* *Argynnis childreni sakontala* (Kollar, [1848]) – Himachal Large Silverstripe
* *Argynnis childreni childreni* (Gray, [1831]) – Himalayan Large Silverstripe

## বিস্তার
এই প্রজাতি ভারত এর জন্মু কাশ্মীর থেকে অরুণাচল প্রদেশ পর্যন্ত, ভুটান, পাকিস্তান এবং উত্তর মায়ানমার এর বিভিন্ন অঞ্চলে দেখা যায়।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৩১-এ বর্ণিত প্রজাপতি
বিষয়শ্রেণী:জর্জ রবার্ট গ্রে কর্তৃক নামকরণকৃত ট্যাক্সা
নেবুচাদনেজার কালপঞ্জি

**নেবুচাদনেজার কালপঞ্জি**, আরেক নাম **জেরুসালেম কালপঞ্জি**, ব্যাবিলনীয় কালপঞ্জির সংগ্রহশালার একটি অন্যতম কালপঞ্জি যেখানে দ্বিতীয় নেবুচাদনেজারের শাসনকালের প্রথম এগারো বছরের ঘটনা বর্ণিত রয়েছে। ফলকটিতে নেবুচাদনেজারের পশ্চিমা অভিযানগুলো বিস্তারিত লেখা রয়েছে যা কারচেমিশের যুদ্ধ এবং জেরুসালেম অবরোধ (৫৯৭ খ্রিস্টপূর্ব) নামে পরিচিত। গ্রেসনের আদর্শ পত্রে এই ফলকটি এবিসি৫ হিসেবে উল্লেখ রয়েছে এবং ব্রিটিশ জাদুঘরে বিএম২১৯৪৬ হিসেবে চিহ্নিত রয়েছে।

এটি নেবুচাদনেজারের দুটি চিহ্নিত কালপঞ্জির একটি যা তার সম্পূর্ণ শাসনকাল তুলে ধরেনি। এবিসি৫ হচ্ছে ব্যাবিলনীয় কালপঞ্জির এবিসি৪ এর পরবর্তী অংশ (নবোপোলাসারের পরবর্তী বছরগুলো) যেখানে নেবুচাদনেজারকে যুবরাজ হিসেবে উল্লেখ করা হয়েছে। যেহেতু এবিসি৫ শুধু নেবুচাদনেজারের ১১টি বছর তুলে ধরে, তাই দশ বছর পরে সংঘটিত হিব্রু বাইবেলের ধ্বংসযজ্ঞ ও নির্বাসন এই ফলকে বা অন্য কোন প্রত্নতাত্ত্বিক নিদর্শনে উল্লেখ করা হয়নি।

অধিকাংশ ব্যাবিলনীয় কালপঞ্জির মতন এই ফলকটিও অপ্রমাণিত, যা ১৮৯৬ সালে অজানা খনন স্থল থেকে পুরাকীর্তি ব্যবসায়ীর কাছ থেকে ক্রয় করা হয়। এটি ডোনাল্ড ওয়াইজম্যান দ্বারা ষাট বছর পরে তথা ১৯৫৬ সালে প্রকাশিত হয়।

## কারচেমিশ
এই ফলক দাবি করে নেবুচাদনেজার কারচেমিশে মিশরীয় বাহিনীর বিরুদ্ধে যুদ্ধ করতে নদী পার হয়েছিলেন। তারা একে অপরের সাথে লড়াই করে এবং মিশরীয় বাহিনীকে সেখান থেকে প্রত্যাহার করে নেওয়া হয়। তিনি তাদের সম্পন্ন সম্পন্ন করেন এবং তাদের ধুলোয় মিশিয়ে দেন। বাকি মিশরীয় সেনারা সেখান থেকে দ্রুত হামাথ জেলায় পালিয়ে যায় যেন কোন অস্ত্র তাদের পৌঁছাতে না পারে, ব্যাবিলনীয় বাহিনী হামাথে পৌঁছে তাদের পরাজিত করে যাতে একটি লোকও তার নিজের দেশে ফিরতে না পারে। তখন নেবুচাদনেজার সম্পূর্ণ হামাথ এলাকাটি জয় করেন।

## জেরুসালেম অবরোধ
কালপঞ্জিতে জেরুসালেমের কথা সরাসরি লেখা না থাকলেও "ইয়াহাদুর শহর" উল্লেখ রয়েছে যার অনূদিত অর্থ করা হয়েছে "যিহূদার শহর"। কালপঞ্জিতে লেখা রয়েছে:

[নেবুচাদনেজারের] সপ্তম বর্ষে [৫৯৮ খ্রিস্টপূর্ব] খিসলেভ মাসে [নভেম্বর/ডিসেম্বর] ব্যাবিলনের রাজা তার সেনাবাহিনীকে একত্রিত করেন, এবং হাট্টিদের ভূমি (সিরিয়া/ফিলিস্তিন) আক্রমণ করার পর, তিনি যিহূদার শহরে অবরোধ পরিচালনা করেন। আদার মাসের দ্বিতীয় দিবসে [১৬ মার্চ] তিনি শহরটি জয় করেন এবং রাজাকে [যিহুদীয়া] বন্দী করেন। তার স্থলে তিনি নিজের পছন্দের একজন রাজাকে [সিদিকিয়] স্থলাভিষিক্ত করেন, এবং রাজস্ব পাওয়ার পর, তিনি ব্যাবিলনের দিকে ফিরে যান।

## কালপঞ্জি
কালপঞ্জিটিকে জেরুসালেমের প্রথম অবরোধের তারিখের নিশ্চিতকরণ হিসেবে চিহ্নিত করা হয়। ১৯৫৬ সালের ডোনাল্ড ওয়াইজম্যানের ব্যাবিলনীয় কালপঞ্জি প্রকাশের পূর্বে থিয়েল বাইবেলীয় লেখাপত্র থেকে নির্ধারণ করেছিলেন যে নেবুচাদনেজার ৫৯৭ খ্রিস্টপূর্বাব্দের বসন্তে জেরুসালেমের উপস্থিত হোন। তবে অলব্রাইটের মতন গবেষকেরা এর তারিখ প্রায়শই ৫৯৮ খ্রিস্টপূর্ব চিহ্নিত করেছেন।

৫৮৭ খ্রিস্টপূর্বাব্দে সংঘটিত দ্বিতীয় জেরুসালেম অবরোধের কোন ধর্মনিরপেক্ষ সূত্রের উল্লেখ পাওয়া যায়না। এই তারিখটি যিহিষ্কিলের পুস্তকে দেওয়া যিহুদীয়ার বন্দীদশার তারিখ (যেমন, জেরুসালেমের প্রথম শরৎ) এর সাথে সম্পৃক্ত অন্যান্য সব তারিখ হিসাব করে প্রমাণাদির সাথে তুলনা অনুসারে বের করা হয়েছে।

## তথ্যসূত্র

বিষয়শ্রেণী:ব্যাবিলন
বিষয়শ্রেণী:দ্বিতীয় নেবুচাদনেজার
মোটা মাসাইলা

**স্যাফরন** (বৈজ্ঞানিক নাম: *Mota massyla (Hewitson)*) এক প্রজাতির ছোট আকারের ধূসর বাদামী রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য। ভারতএ এই প্রজাতির অধীনে কোন উপ-প্রজাতি তালিকাভুক্ত নেই।

## আকার
স্যাফরন এর প্রসারিত অবস্থায় ডানার আকার ৩২-৩৫ মিলিমিটার দৈর্ঘের হয়।

## বিস্তার
এই প্রজাতি উত্তর-পূর্ব ভারত এর সিকিম থেকে অরুণাচল প্রদেশ পর্যন্ত, ভুটান এবং মায়ানমার এর বিভিন্ন অঞ্চলে দেখা যায়।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:এশিয়ার প্রজাপতি
রামনগর, ত্রিপুরা বিধানসভা কেন্দ্র

**রামনগর** বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি অসংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (পাঁচ বার)।

## ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ৪৩,৬৫৯ জন, যার মধ্যে পুরুষ ভোটার ২১,২৫৩ জন এবং নারী ভোটার ২২,৪০৫ জন। রামনগর বিধানসভা কেন্দ্রে ২০১৮ ভোটার লিঙ্গানুপাত ১,০৫৪। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ৪০,৯১৫ জন যার মধ্যে পুরুষ ভোটার ২০,০৭০ জন এবং নারী ভোটার ২০,৮৪৫ জন।

## বিধানসভার সদস্য

## নির্বাচনী ফলাফল
### ২০১৮ ফলাফল

### ২০১৩ ফলাফল

## তথ্যসূত্র

বিষয়শ্রেণী:পশ্চিম ত্রিপুরা জেলা
বিষয়শ্রেণী:ত্রিপুরার বিধানসভা কেন্দ্র
হস্তা (নক্ষত্র)

ভারত্য জ্যোতিঃশাস্ত্রে ত্রয়োদশ নক্ষত্র হস্তা *(অর্থ : মুষ্টি/হাত /পাঞ্জা)*  ৷ আলফা, বিটা, ডেল্টা, গামা এবং এপসিলন-কর্ভি নামী এ পঞ্চতারকাপুঞ্জের বিস্তার খ-গোলকের ১০° থেকে ২৩° ২০' পর্যন্ত ।

## তথ্যসূত্র

বিষয়শ্রেণী:জ্যোতির্বিদ্যা
বিষয়শ্রেণী:নক্ষত্র
সেন্ট প্যানক্রাস রেলওয়ে স্টেশন

**সেন্ট প্যানক্রাস রেলওয়ে স্টেশন** **লন্ডন সেন্ট প্যানক্রাস** বা **সেন্ট প্যানক্রাস ইন্টারন্যাশনাল** নামে পরিচিত এবং আনুষ্ঠানিকভাবে ২০০৭ সাল থেকে **লন্ডন সেন্ট প্যানক্রাস ইন্টারন্যাশনাল** নামে পরিচিত হয়। এটি ক্যামডেন লন্ডন বরোতে ইউস্টন রোডে অবস্থিত একটি কেন্দ্রী লন্ডন রেলওয়ে প্রান্তিক। স্টেশনটি বেলজিয়াম, ফ্রান্স ও নেদারল্যান্ডস থেকে লন্ডন পর্যন্ত পরিচালিত ইউরোস্টার পরিষেবার টার্মিনাস বা প্রান্তিক। এটি মিডল্যান্ড প্রধান রেলপথে লিসেস্টার, কর্বি, ডার্বি, শেফিল্ড ও নটিংহাম পর্যন্ত ইস্ট মিডল্যান্ডস রেলওয়ে পরিষেবা, সাউথ-ইস্টার্ন ইবসফ্লিট ইন্টারন্যাশনাল ও অ্যাশফোর্ড ইন্টারন্যাশনাল হয়ে কেন্টে পর্যন্ত উচ্চ-গতির ট্রেন এবং থেমসলিংক বেডফোর্ড, কেমব্রিজ, পিটারবরো, ব্রাইটন ও গ্যাটউইক বিমানবন্দর পর্যন্ত ক্রস-লন্ডন পরিষেবা প্রদান করে। এটি ব্রিটিশ লাইব্রেরি, রিজেন্ট'স খাল ও লন্ডন কিং'স ক্রস রেলওয়ে স্টেশনের মধ্যে দাঁড়িয়ে আছে। স্টেশনটি কিংস ক্রস সেন্ট প্যানক্রাসের সঙ্গে একটি লন্ডন আন্ডারগ্রাউন্ড স্টেশন ভাগ করে নেয়।

স্টেশনটি মিডল্যান্ড রেলওয়ে (এমআর) দ্বারা নির্মিত হয়েছিল, যার মিডল্যান্ডস ও উত্তর ইংল্যান্ড জুড়ে একটি বিস্তৃত রেল নেটওয়ার্ক ছিল, কিন্তু লন্ডনে কোন নিবেদিত রেলপথ ছিল না। এমআর ১৮৬২-এর আন্তর্জাতিক প্রদর্শনীর পর রেল ট্রাফিক সমস্যা উপলব্ধি করে তার নিজস্ব রেল প্রান্তিকের সাথে বেডফোর্ড থেকে লন্ডনের সাথে একটি সংযোগ তৈরি করার সিদ্ধান্ত নেয়। স্টেশনটি উইলিয়াম হেনরি বার্লো কর্তৃক নকশা করা হয়েছিল এবং একটি একক-স্প্যান লোহার ছাদ দিয়ে নির্মিত হয়েছিল। স্টেশনটি ১৮৬৮ সালের ১লা অক্টোবর খোলার পর, এমআর স্টেশনের সম্মুখভাগে মিডল্যান্ড গ্র্যান্ড হোটেল নির্মাণ করেন, যা এর স্থাপত্যের জন্য ব্যাপকভাবে প্রশংসিত হয়েছে এবং বর্তমানে এটি স্টেশনের বাকি অংশের সাথে একটি গ্রেড ১ তালিকাভুক্ত ভবন।

সেন্ট প্যানক্রাসকে ১৯৬০-এর দশকের শেষের দিকে সম্পূর্ণরূপে ভেঙে ফেলা এবং কিংস ক্রস ও ইউস্টনের জন্য পরিষেবাগুলিকে সরিয়ে দেওয়ার পরিকল্পনা করা হয়েছিল, যার ফলে প্রচণ্ড বিরোধিতা হয়েছিল। পূর্ব লন্ডন জুড়ে একটি শহুরে পুনর্নবীকরণ পরিকল্পনার অংশ হিসাবে চ্যানেল টানেল রেল লিঙ্ক/হাই-স্পিড ১/এইচএস১-এর প্রান্তিক হওয়ার জন্য কমপ্লেক্সটি £৮০০ মিলিয়ন ব্যয়ে সংস্কার করা হয়েছিল, যা সংস্কারের পরে ২০০৭ সালের নভেম্বর মাসে রানী দ্বিতীয় এলিজাবেথ কর্তৃক খোলা হয়েছিল। হাই-স্পিড ১ ও চ্যানেল টানেলের মাধ্যমে ইউরোপের মূল ভূখণ্ডের সঙ্গে ইউরোস্টার পরিষেবার পরিচালনার জন্য একটি নিরাপত্তা-সিলযুক্ত টার্মিনাল বা প্রান্তিক এলাকা তৈরি করা হয়েছিল, যেখানে ইংল্যান্ডের উত্তর ও দক্ষিণ-পূর্বের অভ্যন্তরীণ ট্রেনের জন্য প্ল্যাটফর্ম রয়েছে। পুনরুদ্ধার করা স্টেশনটিতে ১৫ টি প্ল্যাটফর্ম, একটি শপিং সেন্টার ও একটি কোচ সুবিধা রয়েছে। লন্ডন সেন্ট প্যানক্রাস ইন্টারন্যাশনাল এইচএস১ লিমিটেডের মালিকানাধীন ও নেটওয়ার্ক রেলের একটি সহযোগী সংস্থা নেটওয়ার্ক রেল (হাই স্পিড) দ্বারা পরিচালিত।

## তথ্যসূত্র

## বহিঃসংযোগ

*

বিষয়শ্রেণী:ভিক্টোরীয় স্থাপত্য
বিষয়শ্রেণী:লন্ডনের রেলওয়ে প্রান্তিক
বিষয়শ্রেণী:টেমসলিংক রেলওয়ে স্টেশন
বিষয়শ্রেণী:ডিএফটি শ্রেণি এ স্টেশন
বিষয়শ্রেণী:ডিএফটি শ্রেণি সি১ স্টেশন
বিষয়শ্রেণী:প্যানক্রাস, লন্ডন
বিষয়শ্রেণী:১৮৬৮-এ ইংল্যান্ডে স্থাপনা
বুদ্ধিমান কারক

কৃত্রিম বুদ্ধিমত্তার আলোচনায় একটি **বুদ্ধিমান কারক** (, সংক্ষেপে IA) বলতে এমন কোনও কিছুকে নির্দেশ করা হয়, যা চারপাশের পরিবেশ প্রত্যক্ষণ করতে পারে, স্বাধীনভাবে বিভিন্ন লক্ষ্য অর্জনের উদ্দেশ্যে কার্যসাধনের পদক্ষেপ নিতে পারে এবং শিখনের মাধ্যমে হয়ত নিজের কার্যকারিতা উন্নত করতে পারে কিংবা হয়ত জ্ঞান ব্যবহার করতে পারে। বুদ্ধিমান কারক সরল বা জটিল প্রকৃতির হতে পারে। একটি তাপমাত্রা স্থিতিকারক যন্ত্রকে যেমন একটি বুদ্ধিমান কারক হিসেবে গণ্য করা হতে পারে, তেমনি একটি মানুষকেও বুদ্ধিমান কারক হিসেবে ধরা হতে পারে। শুধু তাই নয়, কোনও ব্যবসা প্রতিষ্ঠান, কোনও রাষ্ট্র, কোনও জীবাঞ্চল, ইত্যাদি যেকোনও ব্যবস্থা যদি উপরিউক্ত সংজ্ঞাটি মেনে চলে, তাহলে সেটিকে একটি বুদ্ধিমান কারক হিসেবে গণ্য করা হতে পারে।

বহুল ব্যবহৃত কৃত্রিম বুদ্ধিমত্তা বিষয়ক পাঠ্যপুস্তকগুলিতে "কৃত্রিম বুদ্ধিমত্তার গবেষণা" ক্ষেত্রটিকে "বুদ্ধিমান কারকের অধ্যয়ন ও নকশাকরণ" হিসেবে সংজ্ঞায়িত করা হয়েছে। এই সংজ্ঞাটিতে লক্ষ্য দ্বারা পরিচালিত আচরণকে বুদ্ধিমত্তার সবচেয়ে গুরুত্বপূর্ণ উপাদান হিসেবে গণ্য করা হয়। অনেক সময় লক্ষ্য দ্বারা পরিচালিত কারকগুলিকে "যুক্তিবাদী কারক" (Rational agent) নামক অর্থশাস্ত্র থেকে ধার করা একটি পরিভাষা দিয়েও নির্দেশ করা হতে পারে।

যেকোনও কারকের একটি "উদ্দিষ্ট ক্রিয়া" (Objective function) থাকে, যেটি ঐ বুদ্ধিমান কারকের অন্য সমস্ত লক্ষ্য ধারণকারী আধার হিসেবে কাজ করে। এইরকম একটি বুদ্ধিমান কারককে এমনভাবে নকশা করা হয়, যাতে সেটি এমন কোনও পরিকল্পনা সৃষ্টি ও নির্বাহ করে, যা সম্পন্ন হলে উদ্দীষ্ট ক্রিয়াটির প্রত্যাশিত মান সর্বোচ্চ হয়। উদাহরণস্বরূপ, একটি বলবৃদ্ধিমূলক শিখন কারকের (reinforcement learning agent) একটি "পুরস্কার ক্রিয়া" (reward function) থাকে, যার সুবাদে প্রোগ্রাম রচয়িতারা ঐ বুদ্ধিমান কারকটির অভীষ্ট আচরণটিকে আকৃতিদান করতে পারেন। আবার একটি বিবর্তনমূলক কলনবিধির (evolutionary algorithm) আচরণ একটি "টিকে থাকার সামর্থ্যমূলক ক্রিয়া" (Fitness function) দ্বারা আকৃতি লাভ করে।

কৃত্রিম বুদ্ধিমত্তার গবেষণায় আলোচিত বুদ্ধিমান কারকগুলির সাথে অর্থশাস্ত্রে আলোচিত কারকের ঘনিষ্ঠ সম্পর্ক আছে। বুদ্ধিমান কারকের তাত্ত্বিক পরিকাঠামোটির বিভিন্ন সংস্করণ সংজ্ঞানাত্মক বিজ্ঞান, নীতিশাস্ত্র, ব্যবহারিক যুক্তির দর্শন ছাড়াও আরও বহু আন্তঃশাস্ত্রিক সামাজিক-সংজ্ঞানাত্মক প্রতিমান নির্মাণ এবং পরিগণকভিত্তিক সামাজিক ছদ্মায়ন প্রক্রিয়াতে ব্যবহার করা হয়।

বুদ্ধিমান কারকদেরকে প্রায়শই গাঠনিক বিন্যসাগত দৃষ্টিকোণ থেকে কম্পিউটার প্রোগ্রামের সদৃশ একটি বিমূর্ত ক্রিয়ামূলক ব্যবস্থা হিসেবে বর্ণনা করা হয়। বুদ্ধিমান কারকের বিমূর্ত বর্ণনাকে **বিমূর্ত বুদ্ধিমান কারক** (Abstract intelligent agents, সংক্ষেপে AIA) নামে ডাকা হয়, 
যেটির বাস্তব বিশ্বে বাস্তবায়িত রূপ ভিন্ন। একটি স্বাধীন বুদ্ধিমান কারক-কে (Autonomous intelligent agent) এমনভাবে নকশা করা হয়, যাতে সেটি মানুষের কোনও হস্তক্ষেপ ছাড়াই কাজ করতে পারে। বুদ্ধিমান কারকের সাথে সফটওয়্যার কারকগুলিরও ঘনিষ্ঠ সম্পর্ক আছে, যেগুলি হল এমন কিছু স্বাধীন কম্পিউটার প্রোগ্রাম যেগুলি কোনও মানব ব্যবহারকারীর পক্ষে বিভিন্ন নির্দিষ্ট কাজ নির্বাহ করে।

## তথ্যসূত্র

বিষয়শ্রেণী:কৃত্রিম বুদ্ধিমত্তা
ধারণাব্যবস্থা

তথ্য বিজ্ঞান ও কৃত্রিম বুদ্ধিমত্তার আলোচনায় **ধারণাব্যবস্থা** () বলতে বাস্তব বিশ্বের কোনও নির্বাচিত অংশের প্রতিনিধিত্বকারী একটি সরল, বিমূর্ত ধারণাসমগ্র ও ঐসব ধারণার মধ্যবর্তী সম্পর্কগুলি নিয়ে গঠিত একটি ব্যবস্থাকে নির্দেশ করা হয়।

যখন কোনও ধারণাব্যবস্থার একটি দ্ব্যর্থহীন, সুস্পষ্ট ও পুঙ্খানুপুঙ্খ বর্ণনা প্রদান করা হয়, তখন সেটিকে ঐ ধারণাব্যবস্থাটির একটি অভিধাব্যবস্থা (Ontology) বলা হয়। একই ধারণাব্যবস্থাকে একাধিক স্বতন্ত্র অভিধাব্যবস্থা দিয়ে বর্ণনা করা যেতে পারে। আবার একাধিক অভিধাব্যবস্থার মধ্যে তুলনা সহজতর করার জন্য এগুলির সবগুলিতে ব্যবহৃত হয়, এমন সাধারণ উপাদানসমূহ রাখার যে সিদ্ধান্ত নেওয়া হতে পারে, সেটিকে অভিধাব্যবস্থাগত অঙ্গীকার (Ontological commitment) বলা হয়। একটি অভিধাব্যবস্থা ভাষার উপর নির্ভরশীল, কেননা এটির বিভিন্ন উপাদান ও সেগুলির মধ্যকার সম্পর্কগুলিকে একটি বিশেষ ভাষা (একটি অভিধাব্যবস্থা ভাষা) দ্বারা বর্ণনা করা হয়। অন্যদিকে একটি ধারণাব্যবস্থা কোনও ভাষানির্ভর নয়, এটির উপাদান ধারণাগুলি অভিধাব্যবস্থা ভাষাভিত্তিক বর্ণনা নির্বিশেষে স্বাধীনভাবে অবস্থান করে। এ ব্যাপারটি পাশের চিত্রে দেখানো হয়েছে।

## তথ্যসূত্র

বিষয়শ্রেণী:তথ্য বিজ্ঞান
বিষয়শ্রেণী:অভিধাব্যবস্থা
বিষয়শ্রেণী:জ্ঞান প্রকৌশল
বিষয়শ্রেণী:জ্ঞান উপস্থাপন
বিষয়শ্রেণী:সত্তাতত্ত্ব
বিষয়শ্রেণী:বিশ্বব্যাপী আর্থ জাল
বিষয়শ্রেণী:কারিগরি যোগাযোগ
গামা২ নর্মি

**গামা<sup>২</sup> নর্মি** (ইংরেজি: Gamma2 Normae; γ2 Nor নামটির লাতিনকৃত রূপ) হল দক্ষিণ আকাশের নর্মা তারামণ্ডলের উজ্জ্বলতম তারা। এটির আপাত মান ৪.০২ – যার ফলে এটি খালি চোখে দৃশ্যমান হলেও একটি অস্পষ্ট তারা। পৃথিবী থেকে পর্যবেক্ষিত ২৫.৩৩ মিলিআর্কসেকেন্ডের একটি বার্ষিক লম্বন দৃষ্টিভ্রম-জনিত স্থানপরিবর্তনের ভিত্তিতে সূর্য থেকে এই তারাটির দূরত্ব নির্ধারিত হয়েছে মোটামুটি ১২৯ আলোকবর্ষ। এটি ২৯ কিলোমিটার/সেকেন্ড ব্যাসার্ধীয় গতিবেগে সূর্যের নিকট সরে আসছে।

এটি একটি বিবর্তিত, কে০তিন বর্ণালিগত শ্রেণির হলুদ-উল্লিখিত বর্ণযুক্ত দানব তারা, যা সূর্যের ভর অপেক্ষা ২.১৬ গুণ ভারী এবং সূর্যের ব্যাসরেখা অপেক্ষা ১০ গুণ স্ফীত ব্যাসরেখা-যুক্ত। এটি অনুভূমিক শাখায় স্থিত একটি লাল ক্লাম্প তারা, যা ইঙ্গিত করে যেটি যে এটি এর অন্তস্থল থেকে হিলিয়াম গলনের মাধ্যমে শক্তি উৎপাদন করে। এটি এর পরিবর্ধিত আলোকমণ্ডল থেকে ৪,৬৯৯ কেলভিন তাপমাত্রায় সূর্যের ঔজ্জ্বল্য অপেক্ষা ৫১ গুণ অধিক ঔজ্জ্বল্যে বিকিরণ করে।

গামা২ নর্মি হল একটি নিকট জোড়া তারা। এটির সঙ্গী তারাটির আপাত মান ১০। এই নক্ষত্র-জোড়টিকে পূর্বে একটি যুগ্ম-নক্ষত্র জগৎ হিসেবে চিহ্নিত করা হয়েছিল। কিন্তু গাইয়া তথ্যের দ্বিতীয় প্রকাশকালে দেখা যায় যে, সঙ্গী তারাটি আরও অনেক দূরে অবস্থিত। গামা২ নর্মির প্রায় একই লম্বন দৃষ্টিভ্রম ও যথাযথ গতি-যুক্ত আরেকটি তারা ২০" দূরে তালিকাভুক্ত হয়েছে। এটির আপাত মান ১৬ এবং তাপমাত্রা ৫,৯৭২ কেলভিন।

খ-গোলকে এই তারাটির নিকট অবস্থিত γ<sup>১</sup> নর হল একটি হলুদ অতিদানব, কিন্তু এটি পৃথিবী থেকে আরও দূরে অবস্থিত এবং প্রায় অস্পষ্টতর আপাত মান-যুক্ত।

## তথ্যসূত্র

বিষয়শ্রেণী:কে-শ্রেণির দানব
বিষয়শ্রেণী:অনুভূমিক-শাখায় স্থিত তারা
বিষয়শ্রেণী:নর্মা (তারামণ্ডল)
নর্মি, গামা২
বিষয়শ্রেণী:ডারচমাস্টারাং বস্তু
৯৫৫৪
১৪৬৬৮৬
০৮০০০০
৬০৭২
আফসার বাহিনী

**আফসার বাহিনী** *(আফসার যুদ্ধ* নামেও পরিচিত) বাংলাদেশের স্বাধীনতা যুদ্ধের সময় মুক্তিবাহিনীর একটি উপ গ্রুপ ছিল। মেজর আফসারউদ্দিন আহমেদ এই ব্যাটালিয়ন গঠনের জন্য ময়মনসিংহে ১১নং সেক্টর স্বাধীনতা সংগ্রামীদের সংগঠিত করেন। এই ব্যাটালিয়ন পাকিস্তান সেনাবাহিনীর কাছ থেকে অস্ত্র সংগ্রহ করে এবং এই অঞ্চলে মুক্ত এলাকা গড়ে তোলে। এই দলের প্রধান ছিলেন মেজর আফসারউদ্দিন আহমেদ।

## তথ্যসূত্র

বিষয়শ্রেণী:বাংলাদেশের ইতিহাস (১৯৭১-বর্তমান)
বিষয়শ্রেণী:বাংলাদেশের স্বাধীনতা যুদ্ধ
বিষয়শ্রেণী:মুক্তিবাহিনী
উদারা ডিলেক্টা

**পেল হেজ ব্লু** (বৈজ্ঞানিক নাম: *Udara dilectus [Moore])* 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি।

## আকার
পেল হেজ ব্লুর প্রসারিত অবস্থায় ডানার আকার ২৮-৩২ মিলিমিটার দৈর্ঘ্যের হয়।

## উপপ্রজাতি
ভারতে প্রাপ্ত পেল হেজ ব্লু এর উপপ্রজাতি হল-

* *Udara dilectus dilectus* (Moore, 1879) – Himalayan Pale Hedge Blue

## বিস্তার
এই প্রজাতি ভারত এর হিমাচল প্রদেশ থেকে অরুণাচল প্রদেশ পর্যন্ত,নেপাল, ভুটান এবং মায়ানমার এর বিভিন্ন অঞ্চলে দেখা যায়।

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৭৯-এ বর্ণিত প্রজাপতি
রাশিয়ার সপ্তাশ্চর্য

*ইজভেস্টিয়া*, *রেডিও মায়াক* এবং টেলিভিশন চ্যানেল *[[রাশিয়া ১|রাশিয়া]]*  
দ্বারা সংগঠিত একটি প্রকল্প দ্বারা নির্ধারিত হয় **রাশিয়ার সপ্তাশ্চর্য** । প্রতিযোগিতাটি ২০০৭ সালের ১ অক্টোবর থেকে  ২০০৮ সালের ১ জুন পর্যন্ত তিনটি পর্যায়ে অনুষ্ঠিত হয়। চূড়ান্ত ফলাফল ২০০৮ সালের ১২ জুন মস্কোর রেড স্কয়ারে ঘোষণা করা হয়৷

## রাশিয়ার সাতটি আশ্চর্য

## আরো দেখুন

* বিশ্বের বিস্ময় (দ্ব্যর্থতা নিরসন)
* বিশ্বের বিস্ময়
* ইউক্রেনের সাতটি প্রাকৃতিক আশ্চর্য

## তথ্যসূত্র

* 

## বহিঃসংযোগ

* মনপুপুনের শিলা গঠন
বিষয়শ্রেণী:রাশিয়ার সংস্কৃতি
বিষয়শ্রেণী:রাশিয়ার দর্শনীয় স্থান
ডেরকাস ভারহুয়েলি

**টেলড্‌ সালফার** (বৈজ্ঞানিক নাম: *Dercas verhuelli (Hoeven)*)  ‘পিয়েরিডি’ (Pieridae) গোত্র ও কলিয়াডিনি (Coliadinae) উপ-গোত্রের অন্তর্ভুক্ত মাঝারী আকৃতির প্রজাপতি।

## আকার
টেলড্‌ সালফার এর প্রসারিত অবস্থায় ডানার আকার ৫০-৬০ মিলিমিটার দৈর্ঘ্যের হয়।
## উপপ্রজাতি
ভারতে প্রাপ্ত টেলড্‌ সালফার এর উপপ্রজাতি হল-

* *Dercas verhuelli doubledayi* Moore, 1905 – Indo-Chinese Tailed Sulphur

## বিস্তার
এই প্রজাতি উত্তর-পূর্ব ভারত এর সিকিম থেকে অরুণাচল প্রদেশ পর্যন্ত, নেপাল, ভুটান এবং মায়ানমার এর বিভিন্ন অঞ্চলে দেখা যায়।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৩৯-এ বর্ণিত প্রজাপতি
বিষয়শ্রেণী:মালয়েশিয়ার প্রজাপতি
কনকর্ড

**কনকর্ড** (), হলো ব্রিটিশ-ফরাসি মালিকানাধীন টারবোজেট চালিত বিশ্বের দ্রুততম সুপারসনিক যাত্রীবাহী বিমান, যা ১৯৭৬ থেকে ২০০৩ সাল পর্যন্ত চালু ছিল। এর সর্বোচ্চ গতি ছিল শব্দের গতির প্রায় দ্বিগুণ অর্থাৎ ১৩৫৪ মাইল/ঘন্টা বা ২১৮০ কিমি/ঘন্টা। এটি ছিল বাণিজ্যিকভাবে পরিচালিত মাত্র দুটি সুপারসনিক পরিবহনের মধ্যে একটি, অন্যটি সোভিয়েত-নির্মিত টুপোলেভ টু - ১৪৪, যেটি ১৯৭০-এর দশকের শেষের দিকে পরিচালিত হয়েছিল। 

কনকর্ড ছিল ফ্রান্স এবং ব্রিটেনের যৌথ প্রকল্প। এটি ১৯৭৬ সালে যাত্রীবাহী ফ্লাইট শুরু করে।
## উন্নয়ন
### প্রাথমিক গবেষনা
কনকর্ড প্রকল্পের উৎপত্তি 1950 এর দশকের গোড়ার দিকে, যখন রয়্যাল এয়ারক্রাফ্ট এস্টাব্লিশমেন্ট (RAE) এর পরিচালক আর্নল্ড হল, মরিয়েন মরগানকে সুপারসনিক পরিবহন (SST) ধারণা অধ্যয়নের জন্য একটি কমিটি গঠন করতে বলেন। 1954 সালের ফেব্রুয়ারিতে দলটি প্রথমবারের মতো দেখা করে এবং 1955 সালের এপ্রিলে তাদের প্রথম প্রতিবেদন দেয়। সেই সময়ে এটি জানা গিয়েছিল যে সুপারসনিক গতিতে টেনে আনা ডানার স্প্যানের সাথে দৃঢ়ভাবে সম্পর্কিত ছিল। , অথবা বিমানে যেমন লকহিড F-104 স্টারফাইটার ইন্টারসেপ্টর বা পরিকল্পিত Avro 730 কৌশলগত বোমারু বিমান যা টিম অধ্যয়ন করেছে। দলটি একটি বেসলাইন কনফিগারেশনের রূপরেখা দিয়েছে যা একটি বর্ধিত Avro 730 এর অনুরূপ।

এই একই সংক্ষিপ্ত স্প্যানটি কম গতিতে খুব কম লিফট তৈরি করেছিল, যার ফলে অত্যন্ত দীর্ঘ টেক-অফ রান এবং উচ্চ ল্যান্ডিং গতি হয়। একটি এসএসটি ডিজাইনে, বিদ্যমান রানওয়ে থেকে উঠতে এবং প্রয়োজনীয় জ্বালানি সরবরাহ করার জন্য এর জন্য প্রচুর ইঞ্জিন শক্তির প্রয়োজন হত, "কিছু ভয়ঙ্করভাবে বড় এরোপ্লেন" এর ফলস্বরূপ। এর উপর ভিত্তি করে, গ্রুপটি একটি SST-এর ধারণাকে অসম্ভাব্য বলে মনে করে এবং পরিবর্তে সুপারসনিক এরোডাইনামিকসে নিম্ন-স্তরের গবেষণা চালিয়ে যাওয়ার পরামর্শ দেয়।

## নকশা

## তথ্যসূত্র


বিষয়শ্রেণী:ব্রিটিশ এয়ারওয়েজ
বিষয়শ্রেণী:ব্রিটিশ এয়ারক্রাফ্ট কর্পোরেশনের বিমান
বিষয়শ্রেণী:ফ্রান্স–যুক্তরাজ্য সম্পর্ক
বিষয়শ্রেণী:শব্দাপেক্ষা দ্রুতগামী পরিবহন
হংকং শিল্পকলা জাদুঘর

থাম্ব|যাদুঘরের প্রবেশদ্বার হল
থাম্ব|সংস্কারের আগে হংকং শিল্পকলা জাদুঘর
থাম্ব|এইচকে শিল্পকলা জাদুঘরের মাঠে ভাস্কর্য

**হংকং শিল্পকলা জাদুঘর** (**এইচকেএমওএ**) হলো হংকংয়ের প্রথম এবং প্রধান শিল্প যাদুঘর যা টিসিম শা টিসুইয়ের সালিসবেরি সড়কে অবস্থিত। এটি হংকং সরকারের অবসর ও সাংস্কৃতিক পরিষেবা বিভাগ দ্বারা পরিচালিত হয়। এইচকেএমওএ-তে ১৭,০০০টিরও বেশি আইটেমের একটি শিল্প সংগ্রহ রয়েছে। স্থায়ী প্রদর্শনীর জন্য এখানে প্রবেশমূল্য বিনামূল্যে। এই জাদুঘরের অন্যতম প্রতিদ্বন্দ্বী হলো বেসরকারী-পরিচালিত হংকং শিল্পকলা কেন্দ্র। এই দুটি জাদুঘরকে হংকংয়ের শীর্ষ দুটি শিল্প জাদুঘর হিসেবে বিবেচনা করা হয়।

সেন্ট্রালের হংকং পার্কে ফ্ল্যাগস্টাফ হাউস মিউজিয়াম অফ টি ওয়্যার নামে  এইচকেএমওএ-এর একটি বর্ধিত শাখা রয়েছে।

## ইতিহাস
জাদুঘরটি ১৯৬২ সালের ২রা মার্চ আরবান কাউন্সিল কর্তৃক সেন্ট্রালের সিটি হলে **শহর জাদুঘর ও শিল্পকলা গ্যালারি** হিসাবে প্রতিষ্ঠিত হয়। এটি ১৯৭৫ সালের জুলাই মাসে হংকং ইতিহাস জাদুঘর এবং হংকং শিল্পকলা জাদুঘরে বিভক্ত হয়।

ইতিহাস জাদুঘর ১৯৮৩ সালে কাউলুন পার্কে স্থানান্তরিত হয়। ১৯৯১ সালে সিটি হল ছাড়ার আগে, শিল্পকলা জাদুঘর হাই ব্লকের ৮ম (পিছনের অংশ), নবম, দশম এবং ১১ তলায় ছিল। এই তলায় এখন একটি গণ গ্রন্থাগার রয়েছে। ১৯৯১ সালে এটি হংকং সাংস্কৃতিক কেন্দ্র এবং হংকং মহাকাশ জাদুঘরের কাছে, টিসিম শা টিসুইয়ের ১০ স্যালিসবেরি সড়কের বর্তমান প্রাঙ্গণে স্থানান্তরিত করা হয়।

১৯৯২ সালের ১১ই সেপ্টেম্বর গভর্নর ক্রিস প্যাটেন আনুষ্ঠানিকভাবে নতুন জাদুঘরটি উদ্বোধন করেন।

জাদুঘরটি $৪০০ মিলিয়ন সম্প্রসারণ এবং সংস্কার কাজের জন্য ২০১৫ সালের ৩রা আগস্ট বন্ধ হয়ে যায়। এটি ২০১৯ সালের ৩০শে নভেম্বর এটি পুনরায় চালু করা হয়।

## প্রদর্শনী
জাদুঘরটি নিয়মিত প্রদর্শনী পরিবর্তন করে। জাদুঘরের প্রদর্শনীগুলি মূলত হংকং, চীন এবং বিশ্বের অন্যান্য অংশের চিত্রকলা, চারুলিপি এবং ভাস্কর্য নিয়ে। এটি অন্যান্য জাদুঘরের সাথেও সহযোগিতামূলক কাজ করে।

১৯৭৫ সাল থেকে, জাদুঘরটি সমসাময়িক হংকং শিল্পীদের কাজ নিয়ে হংকং শিল্প দ্বিবার্ষিক প্রদর্শনীর আয়োজন করেছে। ২০০৯ সালে এটির নাম পরিবর্তন করে হংকং সমসাময়িক শিল্প দ্বিবার্ষিক পুরস্কার নামকরণ করা হয়।

## পরিবহন
জাদুঘরটি ম্যাস ট্রানজিট রেলওয়ের (এমটিআর) পূর্ব টিসিম শা টিসুই স্টেশন এবং টিসিম শা টিসুই স্টেশন, উভয়ের কাছকাছি হাঁটার দূরত্বের মধ্যে রয়েছে। এটি এমনকি টিসিম শা টিসুই ফেরি পিয়ার-এর কাছাকাছি, যা ওয়ান ছাই এবং সেন্ট্রালকে পরিষেবা প্রদান করে।

## আরও দেখুন
* হংকং বিজ্ঞান জাদুঘর
* হংকংয়ের জাদুঘরের তালিকা

## তথ্যসূত্র

## বহিঃসংযোগ
* 

বিষয়শ্রেণী:হংকংয়ের জাদুঘর
বিষয়শ্রেণী:এশীয় শিল্পকলা জাদুঘর
হংকং চলচ্চিত্র সংরক্ষাণাগার

**হংকং চলচ্চিত্র সংরক্ষাণাগার** বা **হংকং ফিল্ম আর্কাইভ** হল একটি চলচ্চিত্র আর্কাইভ যা হংকং এর চলচ্চিত্র এবং সম্পর্কিত উপাদান সংগ্রহ, সংরক্ষণ ও প্রদর্শন করে। এটি নগর পরিষদ কর্তৃক  ১৯৯৩ সালে প্রতিষ্ঠা করা হয়। হংকং ফিল্ম আর্কাইভ ১৯৯৬ সালে ইন্টারন্যাশনাল ফেডারেশন অফ ফিল্ম আর্কাইভসে যুক্ত হয়। এই আর্কাইভটি ২০০০ সাল থেকে অবসর ও সাংস্কৃতিক সেবা বিভাগের অধীনে রয়েছে।

সাই ওয়ান হো তে অবস্থিত এই ফিল্ম আর্কাইভ ভবনে নিয়মিতভাবে প্রদর্শনী মেলা, চলচ্চিত্র দেখানো, এবং হংকং চলচ্চিত্র বিষয়ক সেমিনারের আয়োজন করা হয়।

এই প্রতিষ্ঠানটি *হংকং চলচ্চিত্র তালিকা* এবং *হংকং ফিল্ম ভেটেরানদের মনোগ্রাফ* দুটি সম্পাদনা করে থাকে। এছাড়া এটি আর্কাইভের সর্বশেষ উন্নয়ন ও চলচ্চিত্র ঐতিহ্যের কিছু তথ্য সহ ত্রৈমাসিক পত্রিকা সরবরাহ করে।

## সংগ্রহশালা
১৭ নভেম্বর ২০১১ তারিখে টিভিবি ১৯৩০ থেকে ১৯৯০ সাল পর্যন্ত প্রকাশিত সকল হংকং এর চলচ্চিত্র স্থায়ীভাবে সংরক্ষণের জন্য হংকং ফিল্ম আর্কাইভের হাতে তুলে দেয়। হংকং ফিল্ম আর্কাইভে বর্তমানে ২৭টি চাওজু ও আমোয় উপভাষার চলচ্চিত্রসহ ৬০০ টি চলচ্চিত্র রয়েছে।

আর্কাইভের মধ্যে তুলে দেওয়া চলচ্চিত্রগুলোর মাঝে প্রথমদিক কার *লিটেল হিরোইন* (১৯৩৯) নামক চীনা চলচ্চিত্র রয়েছে যাতে হু রংরং ও কুং চিও-সিয়া অভিনয় করেছেন। এটি সংগ্রহশালায় থাকা প্রাচীনতম চলচ্চিত্র। এছাড়াও রয়েছে ১৯৪৭ সালের *ফিমেল স্পাই ৭৬* যাতে অভিনয় করেন ওউ লাই-চু ও ওয়াং হাও। আর্কাইভের আটটি চলচ্চিত্রকে "১০০টি অত্যাবশ্যক হংকং চলচ্চিত্র" হিসেবে তালিকায় দেওয়া হয়েছে, সেগুলো হচ্ছে: *ওং ফেই-হুংস হুইপ দ্যাট স্যামকস দ্যা ক্যান্ডেল* (১৯৪৯), *ওং ফেই-হুং বার্নস দ্যা টায়রেন্টস' লায়ার* (১৯৪৯), "ব্লাড-স্টেইনড আজালিয়াস" (১৯৫১), *মিস্টেরিয়াস মার্ডারার* (১৯৫১) খণ্ড ১ ও ২, *বাটারফ্লাই অ্যান্ড রেড পিয়ার ব্লোসম* (১৯৫৯), *ফাদার ইজ ব্যাক* (১৯৬১) এবং *দ্যা প্রেগনেন্ট মেইডেন* (১৯৬৮)।

## ব্যবস্থাপনা
সংরক্ষাণাগার ভবনটি ৫০ লেই কিং সড়ক, সাই ওয়ান হো ঠিকানার একটি পাঁচ তলা ভবনে অবস্থিত যা ৩ জানুয়ারি ২০০১ তারিখে খুলে দেওয়া হয়। আর্কাইভের চলচ্চিত্রগুলো এর ভেতরের ১২৫ আসনের সিনেমা হলে দেখানো হয়। এর সাধারণ টিকেটের দাম ৪০ হংকং ডলার, তবে শিক্ষার্থী, জ্যেষ্ঠ ও প্রতিবন্ধীদের জন্য রেয়াতি মূল্যে টিকেট কেনার ব্যবস্থা রয়েছে।

### ফ্লোরপ্ল্যান
* নিচতলা: গাড়ি পার্ক ও প্ল্যান্ট কক্ষ (জনসাধারণের জন্য উন্মুক্ত নয়)
* জি/এফ: বক্স অফিস, প্রদর্শনী হল
* এম/এফ: যন্ত্র ও এয়ার-কন্ডিশনিং প্ল্যান্ট কক্ষ (জনসাধারণের জন্য উন্মুক্ত নয়)
* ১/এফ: চলচ্চিত্র স্টোর ও সিনেমা হল
* ২/এফ: চলচ্চিত্র প্রজেকশন কক্ষ, চলচ্চিত্র স্টোর ও সিনেমা হল (১/এফ এ প্রবেশদ্বার)
* ৩/এফ: রিসোর্স কেন্দ্র, কর্মচারী দপ্তর ও চলচ্চিত্র স্টোর
* ৪/এফ: প্রশাসন দপ্তর, চলচ্চিত্র সম্পর্কিত উপাদানের স্টোর
* ৫/এফ: ছাদ (সম্প্রসারণের জন্য নির্ধারিত)

শুধুমাত্র বক্স অফিস, প্রদর্শনী হল এবং রিসোর্স কেন্দ্র গুলো জনসাধারণের জন্য উন্মুক্ত।

## পরিবহন
আর্কাইভ ভবনটিতে যেতে সাই ওয়ান হো এমটিআর স্টেশনের "এক্সিট এ" থেকে আনুমানিক পাঁচ মিনিট হেঁটে যেতে হয়।

## তথ্যসূত্র

## বহিঃসংযোগ

* 
*হংকং ফিল্ম আর্কাইভ ডেটাবেস

বিষয়শ্রেণী:হংকংয়ের জাদুঘর
বিষয়শ্রেণী:অভিলেখাগার
লেথে সিডোনিস

**কমন উডব্রাউন**(বৈজ্ঞানিক নাম: *Lethe sidonis (Hewitson)*) প্রজাতি এশিয়ায় প্রাপ্ত *[[নিমফ্যালিডি]]* (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি। ভারতএ এই প্রজাতির অধীনে কোন উপ-প্রজাতি তালিকাভুক্ত নেই।

## আকার
কমন উডব্রাউন এর  প্রসারিত অবস্থায় ডানার আকার ৪৫-৬০ মিলিমিটার দৈর্ঘ্যের হয়।

## বিস্তার
এই প্রজাতি ভারত এর হিমাচল প্রদেশ থেকে অরুণাচল প্রদেশ পর্যন্ত, আফগানিস্তান, নেপাল, ভুটান এবং মায়ানমার এর বিভিন্ন অঞ্চলে দেখা যায়।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৬৩-এ বর্ণিত প্রজাপতি